
SAVAITINIS „AIDO“ PRIEDAS ŪKININKAMS ::: 


Daugiau dirbkime žiemą, tai bus lengviau dirbti Vasarą 


Dažnai mėgstame žiemą vadinti ūki- 
ninkų liuoslaikiu. Tiesa, tame pasakyme 
yra šiek tiek ir tiesos, bet ne visa tie- 
sa. Žiemą ūkininkai dirba daug leng- 
viau ir trumpiau, kaip vasarą, bet tai 
dar nereiškia, kad jie visai būtų laisvi 
nuo darbo ir dykinėtų be jokio užsiė- 
mimo. 

Kai kuriose miškingose mūsų krašto 
vietose vyrai žiemą dirba net sunkiau, 
kaip vasarą. Jie per žiemą su arkliais 
dirba miškuose sunkiausj darbą ir jiems 
žiema nėra joks liuoslaikis, bet sun 
kaus darbo metas. 

Tačiau dauguma mūsų krašto ūki- 
ninkų žiemą praleidžia ir sočiau, ir tada 
daugiau pamiega, ir mažiau dirba, nei 
vasarą. Kiti ūkininkai žiemą be darbo 
net pradeda nuobodžiauti. Todėl, suėję 
kur nors vienon pirkion, parūko drauge, 
pasišnekučiuoja, kortomis palošia, pa- 
sakas paseka ir taip greičiau praleidžia 
nuobodų žiemos laiką, kol net sulaukia 
pavasario ir skubiųjų darbų. 

Dar kiti ūkininkai taip įsiatostogauja 
žiemą, ir taip įjpranta kieminėti pas 
kaimynus ar lošti kortomis dieną-nak- 
tį, kad pamiršta ir gyvulius laiku pasi- 
šerti ir apžiūrėti, nekalbant jau apie 
kitus darbus. 

Tačiau pavyzdingas ir stropus ūki- 
ninkas, žiemą ilsėdamasis po sunkių 
vesaros darbų, visiškai neaptingsta ir 
nepramiega ar neprakortoja brangaus 
laiko, bet pasiruošia kitai vasarai. Tada 
jam ir vasaros darbai nėra toki sun- 
kūs, kai pas jį viskas yra paruošta, visi 
įrankiai tvarkoje, tik imk ir dirbk. O 
tie ūkininkai, kurie žiemą pradykinėja, 
šildami ant krosnies, ar žiovaudami 
pratinginiauja, vasarą esti darbų už- 
gulami iš visų šonų. Tada ūkininkui, 
kaip sakoma, nors imk ir susiplėšyk į 
visas puses. Čia reikia eiti laukan arti, 
o čia dar plūgas suiręs, pavalkai su- 
krite, arkliavirvės sutrūkinėję, o akė- 
čios ir važėčios taip pat, pajudintos, pa- 
sipila į šipulius. Pas tokį ūkininką mal- 
kos dažniausia miške laikomos: prirei- 
kia jų, tai meta visus darbus ir va- 
žiuoja miškan malkų atsivežti, o atsi- 
vežęs, kas rytas jų turi prisipiauti ir 
prisikapoti krosniai kūrenti. Tokiame 
ūkyje, žinoma, nėra jokios darbų orga- 
nizacijos (tvarkos), o pats ūkininkas 
vaikščioja lyg be galvos. Koks darbas 
jį užgulė, tokį jis ir dirba, visi kiti dar- 
bai laukia savo eilės, kol pralaukia 


tikrąjį laiką. Taip ūkininkauti negalima. 
Toks ūkininkas yra joks ūkininkas. Visi 
kaimynai į jį pirštais rodo, o netvarka 
ir apsileidimas kyšo iš visų jo sodybos 
pašelių, 

Ziemą ūkininkas, kad ir nesunkiai, 
bet nuolat dirbdamas, gali labai pa- 
lengvinti sau vasaros darbus ir kur kas 
gražiau ir patogiau gali sutvarkyti visą 
savo ūkį, nei tas, kuris žiemą nesiima 
jokio darbo. Yra daugybė darbų, dar- 
belių, kurie geriausiai tinka dirbti ir 
reikia padirbti žiemos metu Tik pamė- 
ginkime paskaitliuoti tuos darbus, kurie 
reikia atlikti žiemą, o pamatysime, kad 
ir tada ūkininkui, toli gražu, neteks tin- 
giniauti ar kortomis lošti. 


Pirmučiausi, svarbiausi ir kasdieni- 
niai ūkininko žiemos darbai yra: stro- 
piai pašerti ir pagirdyti gyvulius. Taip 
pat svarbu yra gerai pakraikti gyvu- 
liams tvartus, išlyginti tvartuose po gy- 
vuliais mėšlą, prisipiauti kapojų (akse- 
lio), išvalyti gyvulius, išleisti juos kas- 
dien, nors trumpam, į diendaržį prasi- 
vėdinti ir vėl suvaryti tvartan. Toliau 
didelis darbas yra javų kulimas, kuris 
vėliausiai iki Kalėdų švenčių turi būti 
pabaigtas. Taip pat vienas didesnių ir 
sunkesnių darbų žiemą, tai malkų iš 
miško vežimas ir jų piovimas, kapoji- 
mas ir sutvarkymas. Pavyzdingi ūki- 
ninkai visada kūrena sausa, pernykšte, 
malka ir visada malkų atsargą turi pa- 
stogėje bent 2 metams. Tada vasarą 
jiems nerūpi malkų reikalas. 

Jeigu kuris ūkininkas turi vasarą 
statytis kokią nors trobą, tai jau žiemą 
turi apgalvoti ir pasirūpinti tiek visų 
reikalingų statybai medžiagų, kad pra- 
dėjus statyti daugiau nereiktų jomis 
rūpintis iš gaišti brangų laiką važinėji- 
mams ar pirkinėjimams. 

Žiemą taip pat reikia prisivežti iš 
miško tvorų, žaiginiams medžiagos ir t.t. 
Reikia prisitašyti tvoroms kuolų, pami- 
dorams, pupelėms pririšti kuolelių ir 
vyčių, prisisukti vytelių stogams dengti. 
Toliau, kas moka, o turi mokėti kiek- 
vienas eilinis ūkininkas, turi prisipinti 
kašelių, krepšių, prisimegsti rezginių, 
maišių, tinklų ir bučių žuvims gaudyti. 
Taip pat turi pasidaryti dėžių, dėželių, 
kibirų, geldų, šiūpelių, insėtuvių, vėty- 
klių, kaušų, kultuvių ir t. t. Dar turi 
susitaisyti visus važiuojamus ir darbi- 
nius arklių pakinktus, vežimus ir darbo 
įrankius. Turi prisivyti virvių, vadžių, 


vadelių, arkliavirvių, pavadžių, pančių, 
prisidaryti gyvuliams rišti vagelių, kir- 
vakočių, lopetikočių. Tie ūkininkai, ku- 
rie turi bičių, privalo žiemą prisidaryti 
avilių, rėmelių, turi sulydyti ir sutvar- 
kyti vašką, atiduoti jį perdirbti į korius, 
turi pasitaisyti spietinę ir dumtuvėlę. 

Taip pat žiemą reikia pasidaryti 
akėčių, grėblių, kapočių kauptukų šak- 
niavaisiams žemei ipurinti ir t.t. ir t.t. 
Z'emą turi dirbti netiktai pats ūkinin- 
kas, bet taip pat ir visa jo šeima, kas 
tik gali kokį darbą dirbti, Šiuo metu 
geriausia leisti pasimokyti šeimos na- 
rius įvairių amatų pas meisterius: sta- 
liorystės, batsiuvystės, siuvimo, kalimo, 
diečkų dirbimo, pavažų, lankų ir rat- 
lankių lenkimo, ir daugybės kitų labai 
svarbių ūkininkui amatų. Apie tokį ūki- 
ninką, kuris pats viską pasidirba savo 
ūkiui, ko tiktai reikia, sakoma, kad to 
Žmogaus rankose bet koks darbas deg- 
te dega, arba, kad jis turi aukso ran- 
kas ir pan. O kiek toks ūkininkas, su 
aukso rankomis, sutaupo skatiko, kitur 
jo neišleisdamas, o pats viską pasida- 
rydamas? Laisvesniu laiku jis visko pri- 
sidirba ne tik sau, bet dar suranda 
laiko padirbti ir kitiems ir tokiu būdu 
pelnyti pinigą. Toks ūkininkas, dažnai 
ir mažai žemės turėdamas, gražiai gy- 
vena ir nesiskundžia jokiomis bėdomis. 
Tuo tarpu kitas ūkininkas, kuris ir dau- 
giau žemės turi ir kurio šeima stipres- 
nė, bet visi darbai užleisti, laiku nepa- 
daryti, visada yra surūgęs, paskendęs 
darbe, pilnas visokių bėdų ir bėdelių. 
Taigi kas čia kaltas? Per mažai ar silp- 
nai pastarasis ūkininkas galvoja ir vi- 
sus darbus atlieka be jokio iš anksto 
apgalvoto plano. Todėl, kaip sakoma, 
tokiam pats darbas iš rankų krenta, 
Kaip tiktai tokiems, mažiau sumaniems 
ūkininkams, yra pravartu žiemą daugiau 
pasiskaityti ūkiškų knygų, laikraščių, 
perskaityti „Ūkininkų Kalendorių“, kur 
yra daug naudingų patarimų apie visus 
ūkio darbus. 

Be daugybės aukščiau išvardytų žie- 
mos darbų dar tenka suminėti labai 
svarbų žiemos darbą, tai sėklos išvaly- 
mą pavasariui. Pavasarį nėra laiko sėk- 
loms valyti, kai jau reikia jas berti 
dirvą. Be to, tik labai retas ūkininkas 
turi fuktelį ir kiek dažnesnis — arpą. 
O trejerio nieks neturi, jis esti daž- 
niausia tik vienas visame valsčiuje, kur 
nors prie ūkio ratelio ar kitos organiza- 


cijos. Todėl norint trejeriu pasinaudoti, 
reikia dar žiemą juo išsivalyti ar pers- 
kirti sėklas, nes pavasarį jis yra visą 
laiką užimtas. 

Vėl yra netvarkoje, kai ūkininkas 
pats nemoka jokio kito darbo, kaip tik- 
tai arti ir akėti bei šienauti. Tuo tarpu 
nemoka pasitaisyti prakiurusio bato, nu- 
sipinti kašelės, nusimegsti maišės, rez- 
ginių ar nusivyti žŽmoniškos virvės ar 
batogo. 

Toki ūkininkai yra tikrai nelaimingi 
ir pasigailėjimo verti. Jie viską išleidžia, 
kitiems mokėdami už šiuos patarnavi- 
mus, o brangų laiką niekais praleidžia, 
vaikščiodami pas tokius amatininkus, 
kurie jiems tuos paprasčiausius darbe- 
lius atlieka. Tokių ūkininkų ūkis visada 
esti apleistas, todėl kad nėra gerų prie- 
monių žemei įdirbti, kurių pats ūkinin- 
kas nesugeba pasitaisyti, ir nėra laiko, 

nes jis sugaištamas vaikščiojimams ir 
važinėjimams su kiekvienu mažmožiu 
taisyti ar pirkti. Toki ūkininkai dažniau- 
siai užauga pas savo tėvus, pas kuriuos 
nieko nemktė, kurie taip pat, kaip ir jie 
nieko nemokėjo dirbti, o visą jaunystę 
praleido dykinėdami ir eidami per pir- 
kiomis nuobodaus laiko praleisti. 

Todėl, ypač ūkiškas jaunimas, tiek 
vyrai tiek mergaitės, turi savo jaunystę 
išnaudoti ne tiktai pasllinksminimams 
ir lankymuisi vienų pas kitus, bet svar- 
biausia, darbui ir prisiruošimui prie 
sunkaus ir sudėtingo ūkininko verslo. 
O tėvų pareiga yra savo vaikus kuo 
geriausia paruošti ar sudaryti sąlygas, 
kad jie patys galėtų gyvenimui tinka- 
mai pasiruošti. Kad vėliau blogai ne- 
minėtų savo tėvelių, jog nieko jų neiš- 
mokino. 

M. Č. 


ŪKISKOS NAUJIENOS 


LIETUVOS VALSTYBĖJE 


Cukraus fabrikai baigė 
darbą 


Šiemet Lietuvoje buvo menkesnis 
cukrinių runkelių derlius. Todėl buvo 
mažiau jų pristatyta į fabrikus. Be to, 
runkelių cukringumas irgi buvo ma- 
žesnis, nei kitais metais. Dėl to, šie- 
met Lietuvos cukraus fabrikai mažiau 
turėjo darbo su runkelių perdirbimu ir 
anksčiau baigė gamybos kompaniją, 
nei kitais metais. Nors cukraus savi 
fabrikai šiemet pagamino mažiau, kaip 
pernai, bet cukraus suvartojimas krašte 
smarkiai padidėjo. Todėl 1939 m. savo 
cukraus, toli gražu, neužteks, reikės jo 
daug parsigabenti iš užsienio. 

Kitiems metams „Lietuvos Cukraus“ 
B-vė ketina sudaryti daug daugiau su- 
tarčių su ūkininkais dėl cukrinių run- 
kelių auginimo, nei buvo sudaroma iki 
šiol, kad pasitaikius ir menkesniam 
runkelių derliui, vistiek pakaktų jų cu- 
kraus gamybai. Taip pat pradedama 
rūpintis ir 3-čio cukraus fabriko statyba. 


Naujos devizų išvežimo užsie- 
nin normos 


Iki 1939 m. sausio 1 d. buvo gali- 
ma iš Lietuvos išsivežti užsienin savo 
piliečiams 200 litų per mėnesį. Bet nuo 
tos dienos ši norma sumažinta iki 
100 litų. Be to, dabar bus galima iš- 
siųsti užsienin ne daugiau, kaip 15 litų 
per vieną dieną ir iš viso nedaugiau, 
kaip 50 litų per mėnesį. 

is parėdymas buvo išleistas todėl, 
kad buvo pastebėta, jog žydai stengiasi 
kiek galėdami išnaudoti visas galimy- 
bes, kad tiktai kuo daugiausia galėtų 
pinigų išsiųsti užsienin. 

Komasacija bus pabaigta 

per 4 metus 


Lietuvoje komasacijos darbai (kaimų 
skirstymas į vienkiemius) jau nuo se- 


niai sparčiai vykdoma. Bet dabar visoje 
valstybėje yra dar likę nesukomasuotų 
kaimų apie 3000. Todėl yra nusista- 
tyta visus likusius kaimus sukomasuoti 
per 4 metus. Tada visoje Lietuvoje ne- 
beliks nė vieno kaimo, visi jie bus iš- 
skirstyti į vienkiemius. 
Kiek išvežta grūdų 

Iki šio laiko Lietūkis išvežė į įvai- 
rias pasaulio valstybes 52.972 tonas 
naujojo šių metų derliaus. Rugių iš- 
vežta 31858 tonos, kviečių — 9.790 
tonų, avižų — 7899 tonos ir miežių 
išvežta 3.425 tonos. Visas tas grūdų 
derlius yra išvežtas daugiau kaip 50-de- 
šimčia laivų į įvairius Europos uostus. 


Sveikatos reikalų planas 


Nors sveikatos reikalų tvarkymas 
Lietuvos Valstybėje yra pasiekęs dide- 
lės pažangos, išleista įvairiems tos sri- 
ties klausimamstvarkyti daug įstatymų, 
įsteigta ir tebesteigiama naujų ligoni- 
nių, pristeigta ir toliau bus steigiama 
sveikatos punktų, kurie ypač daug pri- 
sideda prie kaimo sveikatingumo kė- 
limo, visame krašte pristeigta ambula- 
torijų, kuriose nemokamai gydomi ser- 
gantieji socialinėmis ligomis, visi mie- 
stai ir apskričiai turi nuolatinius gydy- 
tojus, higienos ir sveikatos reikalams 
populiarinti leidžiama įvairi literatūra 
ir ji gausiai gyventojų tarpe platinama, 
tačiau laikoma, kad šioje srityje dar 
daug reikia padaryti. Kadangi daug rei- 
kalų yra skubių, tai kad nebūtų vienų 
neužbalgus šokama prie kitų, tuo tarpu 
nesvarbūs darbai gali likti ilgesniam lai- 
kui atidėti, sumanyta paruošti sveika- 
tos reikalams tvarkyti dešimtmečio pla- 
nas, kuriame būtų numatyti visi per 
tuos metus atlikti darbai, žinoma, 
išskiriant svarbesnius ir skubesnius pir- 
moje eilėje. Aišku, kad tai nemažas ir 
nelengvas darbas. Jis užims ne tik daug 
laiko, bet ir lėšų. Tačiau reikia tikėtis, 
kad tas planas vidaus reikalų ministe- 

riui, kuris jį tvirtins, bus patiektas tik- 
tai po vieno mėnesio, 


Mokestis už sėdėjimą kalėjime 


Pagal išleistą ir dabar veikiantį įsta- 
tymą visi, kurie sėdi kalėjimuose arba 
areštinėse, už kiekvieną ten išlaikytą 
dieną turi mokėti po 3 litus. Šie mo- 
kesčiai išieškomi bendra valstybinių 
mokesčių ieškomąja tvarka. Dabar pa- 
tirta, kad šio mokesčio išieškojimas 
sustabdomas, nes projektuojama pa- 
keisti įstatymą ta prasme, kad būtų 
imamas mokestis už išlaikymą kalėji- 
muose ir areštinėse tik iš tų, kurie nu- 
bausti privataus kaltinimo bylose, ku- 
riose galėjo susitaikinti. Praktikoje pa- 
sirodė, kad kai kurie nubaustieji nepa- 
jėgia sėdėjimo mokesčio sumokėti, o iš 
kai kurių, pavyzdžiui, beturčių, visai 
nėra vilties išicškoti. Pavyzdžiui, kelius 
ha žemės turįs ūkininkas nubaudžia- 
mas metams kalėti. Tada ūkis lieka be 
darbininko, o jam išėjus iš kalėjimo už 
sėdėjimą reikia. sumokėti apie 10LO litų. 
Žinoma, tokiam ūkininkui sumokėti toks 
didelis mokestis yra beveik neįmanoma. 
Dėl šių ir kitų priežasčių ir norima šis 
mokestis panaikinti. 


Pensijos savivaldybių tarnau- 
tojams 


Gruodžio 15 d. Ministerių Taryba 
priėmė vidaus reikalų ministerio pa- 
renatą savivaldybių tarnautojų pensijų 
įstatymo projektą ir jį persiuntė Sei- 
mui. Būdingesnieji šio įstatymo pro- 
jekto nuostatai yra šie. Pensijomis 
aprūpinami visi savivaldybių skirtieji ir 
rinktieji tarnautojai ir jų šeimos. Pen- 
sijų fondas sudaromas iš tarnautojų ir 
savivaldybių įnašų: tarnautojai moka 69/;, 
o savivaldybės primoka 49/;. Tokie jmo- 
kėjimai daromi ir dabar į taupomąjį 
fondą. Savivaldybių tarnautojams algų 
per metus sumokama apie 6.C00.000 
litų, tuo būdu iš tarnautojų pensijų fon- 
das kasmet gaus 390 000 litų ir iš sa. 
vivaldybių 260 000 litų, iš viso 650.C00 
litų kasmet. Tų įnašų iki šiol įmokėta 
apie 2 milijonai litų. Si suma ir suda- 
rys pensijų fondo pradžią. | laiką pen- 
sijai  ištarnauti įskaitoma tarnyba nuo 
1918 metų, jeigu už tą laiką tarnauto- 
jai įmokės į fondą 59/; mokamų algų. 
Prie šių tarnautojų primokėjimų savi- 
valdybė primoka 39/,, Jeigu už visą tą 
laiką įnašus mokėtų visi tarnautojai, tai 
turimomis žiniomis visoms  savival- 
dybėms tektų įmokėti fondan apie 
1.100.000 litų. Projektas numato įskai- 
tyti į laiką pensijai ištarnauti valstybės 
tarnybą tų tarnautojų, kurie į savival- 
dybes perėjo iš valstybės tarnybų. To- 
kiais atsitikimais jų įnašai iš valstybės 
tarnautojų fondo perkeliami i savival- 
dybės fondą ir atvirkščiai. 


Nauji fabrikai 


Lietuvos ūkis yra pastatytas ant 
tvirtų pamatų. Dėl to prekybos ir pra- 
monės atstovai drąsiai kuria įvairias 
įmones ir gauna iš to didelį pelną. Da- 
bar, pavyzdžiui, pranešama kad ameri- 

kiečių grupė nori Lietuvoje steigti au- 
tomobilių fabriką, olandų pramonininkai 
yra sumanę įsteigti elektros lempučių 
fabriką ir lietuvių grupė pasiryžusi atei- 
nančiais metais įruošti dviračių fabriką. 


MŪSŲ KRAŠTE IR KITUR 


Reikalauja pabranginti Javų 
kainas 


Praėjusių metų gruodžio mėnesį įvy- 
ko Lenkijos Agronomų ir Miškininkų 
Sąjungos susirinkimas. Šiame susirinki- 
me buvo daug kalbėta apie tai, kad bū- 
tinai reikia pabranginti javų kainas iki 
tokio laipsnio, kad jų gamybos išsimo- 
kėjimas būtų užtikrintas. Tuo reikalu 
buvo priimta ir rezoliucija. 

Toje rezoliucijoje buvo pažymėta, 

kad visos priemonės, kuriomis būtų ga- 
lima javų kainas pabranginti, yra val- 
džios žinioje, O kad iki šiol tam tikslui 
pavartotos kai kurios priemonės neat- 
siekė pilnai tikslo, tai tik todėl, kad tos 
priemonės ne laiku, pavėluotai buvo 
pradėtos taikyti ir buvo taikomos ne- 
suderintai, ne vienu metu ir su per- 
maža energija. Susirinkimo nuomone 
visų valdžios turimų priemonių pavar- 
tojimas griežtoje, energ'ingoje formoje 
ir išanksto galėtų pataisyti javų kainas 
nors kitiems metams. 
Be to, buvo pabrėžiama, kad ūkininkai 
nuolat reikalauja javų kainų pabrangi- 
nimo iki 20 auks. už 100 ką, kad ga- 
lėtų išsimokėti jų gamyba. To galima 
būtų greit pasiekti, jeigu valdžia sutik- 
tų žymiai padidinti primokėjimus už 
javų eksportą. Tada būtų greitu laiku 
parduotas visas javų perteklius užsie- 
niui, o vietos rinkoje javų kainos, ne- 
sant perdidelės pasiūlos, pačios pakiltų 
ir susinormuotų. 


Kailių aukcijos Vilniuje 


Praėjusių metų gruodžio 13-14 die- 
nomis Vilniuje įvyko vienuoliktą kartą 
aukcijos sidabrinių lapių kailiams pirkti 
ir parduoti. Sidabrinių lapių kailiai bu- 
vo išstatyti tik vietinės, savo krašto ga- 
mybos. Jų buvo apie 1500 štukų ir vi- 
si buvo parduoti. Už geriausį lapės 
kailį sumokėta 500 auks. 

Reikia pažymėti, kad dabar sidabri- 
nių lapių auginimas labai gerai išsimo- 
ka, jei tiktai pasiseka išauginti aukštos 
kokybės kailius. Bet lapėms auginti fer- 
mos įrengimas labai brangiai atseina. 
Todėl dažniausia smulkiam ūkininkui 
lapių ūkis yra neįmanomas. 


Snukio ir nagų Ilga pradeda 
nykti 


Pagal Lenkijos Žemės Ūkio ir Ž. R, 
Ministerijos duomenis snukio ir nagų 
liga visoje valstybėje pradeda pamažu 
nykti naturaliu būdu, Bet dabar visoje 
Lenkijoje yra dar snukio ir nagų liga 
3.534 vietose ir 18.863 ūkiuose. 

Iš kitur teko patirti, kad ši liga jau 
keliose vietose pasirodė ir Latvijoje. To- 
kiu būdu ji eina iš vakarų į rytus, užim- 
dama vis naujus plotus, naujas valstybes. 
Pasirodo, kad su ligų bakterijomis daug 
sunkiau kovoti, nei su gallngomis armijo- 

mis. Joms jokios armotos ir bombos 
yra nepavojingos. Todėl jos vienodai 
greit užkariauja stipriąsias ir silpnąsias 
valstybes, neišskiriant ir Vokietijos. 


Kokius ūkininkai turi sumokėti 
mokeščius už kiaulių eksportą 


Per Apygardos Ūkio Draugijos susi- 
rinkimą "Lvove, kuris įvyko neseniai, 
buvo paliestas mokesčių klausimas, ku- 
riuos sumoka ūkininkai, kai jų kiaulės 
eksportuojamos užsienin. Paaiškėjo, 
kad tie mokesčiai yra labai dideli. Pa- 
vyzdžiui, už 1 vagoną kiaulių (9000 kg), 
paskirtą eksportui, reikia sumokėti: 
1) eksporto fondui po 20 sk. už kiek- 
vieną kg arba 1800 auks., 2) bekonų 
eksportininkų sąjungai — po 1 sk už 
kiekvieną kg, arba 90 auks už vagoną, 
3) zemės Ūkio Rūmams — po 1 sk už 
1 kg, tai reiškia taip pat 90 auks už 
vagoną, 4) Lenkų Kompensacijos Pre- 
kybos Draugijai — 0,4*/, arba apie 60 
auks. ir 5) sutartį sudarant 170 auks. 
Taigi iš viso kartu už vieną vagoną 
kiaulių reikia sumokėti ūkininkams — 


kiaulių pardavėjams net ` apie 2200 


auks. įvairių mokesčių. 


Matavimo ir svėrimo priemonių 
legalizavimas 


Praėjusių metų gruodžio 31 dieną 
pasibaigė štempelių galiojimo laikas, 
kurie buvo uždėti ant matų, svarstyklių 
ir saikų 1935 m. Todėl visi tie matai, 
svarstyklės ir saikai turi būti iš naujo 
legalizuojami matų įstaigose, norint to- 
liau viešai jais naudotis. Minėtos įstai- 
gos atnaujins štempelius, paims atitin- 
kamus mokesčius. Tada bus galima tais 
įrankiais vėl naudotis. Priešingu atveju 
už naudojimąsi tais įrankiais, kaip ži- 
noma, yra baudžiama piniginėmis bau- 
domis. Prieš šių įrankių Iegalizavimą, 
pranešimą apie juos matų istaigoms, 
reikia įrankius gerai nuvalyta nuo visų 
nešvarumų ir rūdžių. Jeigu jie yra su- 
g2dę ar netiksliai sveria ar matuoja, 
reikia juos pirma sutaisyti, nes priešingu 
atveju tie įrankiai nebus štempliuojami. 
— Taip praneša :natų įstaigos. 


Ukrainiečių Žemės ūkio organizacija 


Šiemet suėjo lygiai 40 metų, kai 
miestelyje Olesko įsisteigė ukrainiečių 
žemės ūkio Ir ūkio centralė, pavadinta 
„Šilškyj Hospodar“. Per keletą metų 
ši organizacija veikė tiktai Olesko apy- 
linkėje ir didesnės reikšmės neturėjo. 
1904 metais ta centralė buvo perkelta 
į Lvovą ir tada veikimą išplėtė visoje 
buvusioje Rytų Galicijoje. Pradžioje jos 
tikslas buvo žemės ūkio švietimas, že- 
mės ūkio kultūros kėlimas Ir ukrainie- 
čių ūkininkų reikalų gynimas. Šiuos sa- 
vo tikslus organizacija vykdė labai stro- 
piai ir su dideliu pasisekimu. Didžiojo 
karo metu jos veikla susilpnėjo ir beveik 
buvo visai iširusi. Po karo susitvarkė 
tiktai 1928 metais. Nuo to laiko veikla 
kasmet didėja, organizacija darosi vis 
reikšmingesnė ir stipresnė, 

Pagal paskutinius duomenis šiuo me- 
tu ši organizacija turi 60 filijų—skyrių 
apskrityse ir 1840 ūkio ratelių kaimuo- 
se. Visuose rateliuose yra 126 450 na 
rių, tame skaičiuje apie 20 tūkstančių 
moterų. Be to, prie šios organizacijos 
priklauso kaip nariai 2216 įvairių rūšių 
kooperatyvų. Taigi iš viso „Silškyj Ho- 
spodar“ šiuo metu turi daugiau, kaip 
130 tūkstančių narių. Per praėjusius 
metus prie šios organizacijos prisirašė 
157 ūkio rateliai ir apie 23 tūkstančiai 
narių. Taigi tik per vienerius metus 
narių skaičius padidėjo 23 nuošimčiais. 
Pačioje centralėje nuolat dirba 12 dar- 
bininkų, specialistų, o kaime ir apskri- 
tyse dirba 130 specialistų, kurių tarpe 
yra kelios dešimtys agronomijos inži- 
nierių. Visa organizacija yra padalyta 
į keletą sekcijų. Visos sekcijos priskir- 
tos keturiems pagrindiniams organiza- 
cijos skyriams, būtent: agrotechnikos 
(žemės ūkio), zootechnikos (gyvulių 
ūkio), sodininkystės ir daržininkystės ir 
namų pramonės. Prie centralės dar vei- 
kia agronominės veiklos inspektoratas, 


kurį sudaro keturių ukrainiečių didžiųjų 
centrų atstovai, būtent, jau čia minėto 
„Silškyj Hospodar“, Ukrainiečiu Koope- 
ratyvų revizinės sąjungos, „Maslosojuz“ 
ir „Centrosojuz“. 


Be to, ši organizacija yra įkūrusi ir 
užlaiko 4 rmnetų mokyklą, pavadintą: 
„Chliborobškyj Wyszki! Motodi“ (Jauni- 
mo žemės ūkio kursai). 1937 metais tie 
kursai turėjo 11 tūkstančių klausytojų — 
mergaičių ir berniukų nuo 11 iki18 me- 
tų. Didelę veiklą parodo ir moterų sek- 
cijos, kurių yra iš viso 12 ir 4 8 šei- 
mininkių rateliai su 16 tūkstančių narių, 
Praėjusiais metais moterų sekcijos su- 
ruošė 190 kursų, kuriuose dalyvavo 
3 tūkstančiai moterų. Kalbant apie ki- 
tus šios galingos organizacijos duome- 
nis tenka suminėti, kad visų filijų ir 
ūkio ratelių turtas vertinamas daugiau 
kaip 228 tūkstenčiems zlotų. Per viene- 
rius metus organizacija veikimui su- 
renka 183 tūkstančius zlotų. Šiuos pini- 
gus surenka sekcijos ir rateliai. Du treč- 
daliai tų įplaukų, tai narių mokestis. 
Taigi nariai yra sąmoningi ir nesigaili 
pinigo savo organizacijai. Šiemet orga- 
nizacija pradeda statyti didelius rūmus, 
kurie pavadinta „Ukraino Kaimiečio 
Rūmai“. Tame name bus įtaisytas tea- 
tras, bibliotekos, viešbutis ūkininkams 
ir kiti kultūriniai įrengimai. 


Iš šių kelių pastabų matome, kad ši 
organizacija atitinka buvusią mūsų Ūkio 
Draugiją. Šie duomenys parodo, kad ta 
ukrainų organizacija yra labai galinga 
ir turtinga. Bet reikia atsiminti, kad tai 
tik viena iš kelių organizacijų, kurios 
veikia Ukrainoje. Kitos organizacijos, 
kaip, pavyzdžiui „Maslosojuz“, „Centro- 
sojuz“ ir kitos yra dar galingesnės ir 
turtingesnės. Taigi ukrainai yra labai 
gerai susiorganizavę. Todėl jie yra labai 
stiprūs ekonomiškai ir tautiškai. 

(Pabaiga) 


Mirkant korius nečielus, reikia juos 
pirma smulkiai sutrupinti, o korius 
suspaustus į kamuolius, sukapoti kirviu. 
Paskui tuos trupinius sudėti į minkštą, 
šiltą vandenį, kaip ir čielus, ir iš vir- 
šaus, pridengus lenta, prispausti akme- 
niu, kad neplūduriuotų ant viršaus. Kas- 
dien po kelius kartus korius tynėje ar 
statinėje pamaišyti lazda, kad geriau 
išsiplautų. Po 1—2 parų korių trupinius 
išgriebti iš tos maudyklės, nusunkti, iš- 
plauti šaltame vandenyje, pakeisti šiltą 
vandenį ir vėl panerti. Ir taip kartoti 
keletą kartų, kol net išsunktas iš kėrių 
vanduo pasidarys švarus. Tada bus ga- 
lima juos lydyti. 

Korius lydyti galima tiktai emaliuo- 
tuose (palyvotuose) puoduose ar beltin- 
tuose vario katiluose, nes nuo geležies 
vaškas pasidaro tamsesnis. Vaško lydy- 
mui vartoti tik minkštą vandenį. Jei 
vanduo kietas, tai jį reikia suminkštinti, 
pridedant po 1—2 šaukštu acto asenci- 
jos į 1 kibirą vandens, Kad vaškas puode 
prie dugno neprisviltų, tai reikia puodo 
dugnan įdėti medinis skylėtas dugnas, 

Vaškas tirpsta 60—659 C temperatū- 
roje. Geriausia korius lydyti 80—900 C 
temperatūroje. Juo vaškas trumpiau 
verda, juo jis esti šviesesnis. Todėl kaip 
tiktai vanduo su vašku užverda, tuojau 
reikia vašką spausti. Lydant vašką, rei 
kia labai saugoti, kad jis iš puodo ne- 
iškūpėtų ir neužsidegtų. Todėl atsargo- 
je reikia turėti šalto vandens. Jeigu 
nes>ėtume vaško su puodu nuo ugnies 
nukelti ir jis pradėtų kūpėti arba net 
užsidegtų, tai reikia įpilti puodelį šalto 
vandens ir vaškas vėl nusės. Prie vaško 
reikia dirbti su šlapiomis rankomis, kad 
užtiškęs vaškas jų nesudegintų. Dau- 
giausia vaško iš koriųišspaudžiama, kada 
koriai spaudžiami karštame vandenyje. 

Paprasčiausias korių lydymo būdas 
yra toks. Paimti atitinkamo didumo (pa 
gal korių kiekį) palyvotą, neišsilupusį 
puodą. Jo dugne padėti vieną medinį 
skylėtą dugną. Korius sudėti į stiprios 
drobės maišelį, užsiūti ir panerti verdan- 
čian tame puode vandenin. Paskui“ iš 
viršaus tą maišelį su koriais pridengti 
kitu mediniu skylėtų dugnu ir pagaliu- 
ku prispausti, kad visą laiką būtų pa- 
sinėręs vandenyje. Kai vėl vanduo užvirs 
su koriais, tada puodą reikia nukelti 
nuo ugnies ir spausti vašką dviem pa- 
galiukais iš viršaus j medinį dugną, 
atleidžiant tai vieną tai antrą. Vaškas 
išsisunkia pro maišelio sieneles ir iš- 
plaukia ant viršaus. Tada jį šaukštu rei- 
kia nugraibyti kitan indan. Kai jau nus- 
tos vaškas sunktis, tada reikia maišiuką 
ištraukti, liekanas maišiuke supurtinti ir 
vėl panerti verdančian vandenin ir vėl 
taip pat spausti, kaip pirma. Ir taip vi- 
rimą ir spaudimą pakartoti keletą kar- 
tų, kol vaškas sunksis. 

Paskui likusias maišiuke atmatas 
reikia supurtinti, pavirinti ir, greit ištrau- 
kus, slėgti sūriniuose slėgtuvuose, pri- 
sukant sraigtą arba prislėgiant sunkiu 


akmeniu. Kad vaškas greitai neaišaltų, 
patariama slėgtuvus prieš spaudimą 
panerti karštan vandenin. O kaa vaškas 
iš slėgtuvų toli netikštų, reikia slėgtu- 
vus iš šonų pridengti šlapiu audeklu. 
Liekanas, iššmus su maišiuku iš slėgtu- 
vų, vėl virinti vandenyje, kaip pirma ir 
vėl spausti slėgtuvuose. Paskui virinimą 
ir slėgimą dar pakartoti keletą kartų, 
kcl vaškas nustos sunkęsis iš maišiuko. 

Išlydytą vašką galima pilti tik į me- 
dinius ar emaliuotus puodus ar kibirus, 
kurių viršai yra platesni, nes priešingu 


atveju negalima būtų vaško iš jų išimti. 
Kad vaškas prie medinių indų neprilip- 
tų, reikia jų sienas prieš tai įgirdyti šiltu 
vandeniu, o emoliuotų indų sienas pa- 
tepti muilu arba krakmolo skiediniu. 
Reikia stengtis, kad vaškas, supiltas in- 
dan, kuo ilgiausia paliktų skystas, ne- 
suauštų, kad tokiu būdu dar esančios 
vaške atmatos galėtų nusėsti ant indo 
dugno. Tuo tikslu indas su skystu vaš- 
ku įstatomas į kitą didesnį indą su 
karštu vandeniu, kuriame šaltesnis van- 
duo pakeičiamas karštesniu arba sušil- 
domas ant ugnies. Paskui, kai pagalios 
vaškas atšąla, tada jis iš indo išimamas 
viename gabele, o nuo jo apačios pei- 
liu nuskutami nešvarumai ir vėl dar 
lydomi. MC 


Avižinis kisielius veršiukams 


Jauni veršiukai reikalauja gero pa- 
šaro. Jų virškinimo organai yra jautrūs, 
silpni. Jiems tinka tiktai lengvai virški- 
namas pašaras, Be to, jauni veršiukai grei- 
tai auga. Dėl to jiems daug reikia to- 
kių medžiagų, iš kurių sudaroma kaulai, 
raumenys, riebalai, kraujas ir kitos 
kūno dalys. Kas nori veršiuką gerai iš- 
auginti, tas turi visa tai gerai atsiminti, 
veršelį taip auginti, kad jam netrūktų 
gero, lengvai virškinamo pašaro. Bet ir 
gerai auginami veršeliai dažnai suserga 
vidurių ligomis ir pradeda viduriuoti. 
Dažniausiai jie viduriuoja tuc metu, kai 
pakeičiamas maistas arba kai jis duo- 
damas blogai paruoštas. Tuo metu ver- 
šiukams reikia duoti avižinis kisielius. 

Šis kisielius jauniems veršiukamS 
naudingas kaip labai sveikas maistas ir 
kaip vaistai. Daug kartų viduriuojančius 
ir visiškai nusilpusius veršiukus avižiniu 
kisieliumi pasiseka išgelbėti ir visiškai 
išgydyti. Todėl, jeigu tik veršiukas pra- 
deda viduriucti, tuojau reikia pradėti 
jį girdyti avižiniu kisieliumi. Bet net 
veršiukui ir išgijus, naudinga jis girdyti 
kisieliumi, nes ir sveiki veršiukai, gir- 
domi avižinių kisieliumi, geriau auga, 
negu tie veršiukai, kurie to kisieliaus 
negauna. Tačiau reikia atsiminti, kad 
kisielius negali pavaduoti pieno. Šis ki- 
sielius duodamas tiktai kaip pieno 
priedas. Tiktai kai veršiukas viduriuoja, 
tai pieno reikia duoti kiek mažiau, 
o vieton sumažinto pieno kiekio reikia 
duoti kisieliaus. Kai tiktai veršiukas pa- 
sveiksta, tai pieno vėl jam reikia duoti 
tiek, kiek to amžiaus veršiukui reikalin- 
ga, vadinasi, pagal normą, bet kisielius 
sumažinti nereikia, o pamažu dar net pa- 
didinti. Tiktai kai prieinama prie dides- 
nio kisieliaus kiekio, tai pienas galima 
sumažinti 1 litru. Avižinis kisielius ga- 
minamas žemiau nurodytu būdu. 

Geros avižos (nesupelėjusios, nesuly- 
tos) smulkiai sumalamos ir paskui už- 


pilamos verdančiu vandeniu. Vienam 
kilogramui avižinių miltų reikia imti 
2'/4 litro verdančio vandens. Miltus 


reikia gerai suplakt! ir 
pusė valandos. Tada 
iškošiamas. 


su vandeniu 
palaikyti apie 
skystimas pro rietį (sietą) 


Tirštumai, kurie palieka rėtyje, t-rp 
rankų gerai išspaudžiami ir nusunkiami, 
o paskui sušeriami suaugusiems gyvu- 
liams. Skystimas po to virinamas sapie 
pusė valandos, visą laiką nuolatos mai- 
šant, kad neprisviltų. Prieš virinimą 
kiekvienam skystimo litrui įdedama 
apie 3 gramai (arbatinis šaukštelis be 
kaupo) valgomosios druskos. Kada iš- 
virintas kisielius ataušta ligi 350 C, va- 
dinasi, kai jo temperatūra yra tokia, 
kaip šviežiai pamelžto pieno, tada jis 
galima duoti veršiuku', Šis kisielius ga- 
lima duoti vienas arba sumaišytas su 
šviežiai pamelžtu karvės pienu. 

Sveiki veršiukai pradedami avižiniu 
kisieliumi girdyti nuo dešimtos dienos 
po užgimimo ir galima girdyti iki 40-tos 
amžiaus dienos. Pirmą girdymo die- 
ną šio kisieliaus - duodama apie pusė 
stiklinės (apie 100 gramų). Vėliau kiek- 
vieną dieną avižinio kisieliaus kiekis 
vis po truputį didinamas. Kiekvieną 
dieną reikia jo padidinti, duoti daugiau 
apie !/4 stiklinės Vadinasi, pirmą dierą 
duodama pusė stiklinės, antrą dieną 
*/, stiklinės, trečią dieną viena pilna 
stiklinė ir t. t, Tuo būdu 40 dienų am- 
žiaus veršiukui galima duoti ligi 12 sti- 
klinių arba iki 3 litrų avižinio kisieliaus, 
Paskui, po to, kai prieinama iki 3 litrų, 
pradedama kisieliaus kiekiai mažinti. 
Mažinama ir gi pamažu, duodant kas- 
dien jo apie !/s — !/5 stiklinės mažiau, 
kol galutinai jis visai nutraukiamas, Iki 
to laiko veršiukas jau suauga ir pri- 
pranta ėsti miltus. Tada veršiuko love- 
lyje nuolat reikia laikyti smulkiai su- 
maltų miltų. Tik, žinome, nesuėstus 
miltus reikia kiekvieną rytą pašalinti, 
lovelis gerai išvalyti ir įpilti šviežių miltų. 

Kisielius veršiukams duodamas 2 kar- 
tus per dieną. Geriausia yra prieš kiek- 
vieną girdymą išvirti šviežias kisielius. 
Jeigu jau kisielius paliekamas nuo ryto 


iki pietų, tai jis reikia laikyti šaltai. 
Šiltai laikomas kisielius greitai pra- 
rūgsta ir tada veršiukams yra kenk- 


smingas. Prieš girdymą šaltas kisielius 
sušildomas, kad turėtų 359 šilumos. 
Šaltas kisielius veršiukams irgi yra 
kenksmingas, nes gali sugadinti vidurius 

Kaip nulupamos 
gyvulių odos 


Beveik visi mūsų naminiai gyvuliai 
turi gana brangias odas. Bet kurį gy- 
vulį papiovus (išskyrus, žinoma, kiau- 
les) oda jo visuomet nulupama ir arba 
parduodama arba išdirbama savo reika- 
lams. Dažnai taipgi pasitaiko ūkinin- 
kams kokiu nors būdu sumedžioti ir 
laukinį kailinį žvėriuką, kurio kailis gali 
būti gana arba ir labai brangus. Kaip 
naminių taip ir laukinių gyvulių kailis 
ne visuomet esti geras. Kailio rūšis 
priklauso nuo daugelio priežasčių. Svar- 
biausios jų yra šios: 1) gyvulio gyve- 
nimo sąlygos, 2) kada gyvulys užmuša- 
mas ir 3) kaip užlaikoma nulupta oda, 
kailis. Apie tai trumpai ir pakalbė- 
sime. 

+ Odos bei kailio rūšis labai priklauso 
nuo to, kokiose sąlygose gyveno gyvu- 
lys. Jeigu, pavyzdžiui, avinas gyveno 
šlapiame tvarte, tai jo vilna ir visas 
kailis bus nešvarus, mėšluotas. Toks 
kailis jeigu jo vilna balta, išgarbavus 
turės dėmių: mėšluotos vietos bus pa- 
geltusios, vilnos nestiprios, 
O jeigu kailis bus dažomas, tai mėšluo- 


tos vietos blogai nusidažys. Jeigu esti 
garbuojama vien oda, tai mėšluotos 
odos vietos blogiau išsigarbuoja, esti 


silpnesnės. Be to, mėšluota oda blogiau 


konservuojasi, nes mėšlas, pūdamas, 
pūdo ir odą. Dėl to, norint gauti gerą 
avino odą, kailį, tvartas reikia gerai 
kraikti, ypač paskutinėmis dienomis 


prieš piovimą. Blogiausiu atveju gyvu- 
lys prieš piovimą reikia gerai išplauti. 
Kraikiant dar reikia atsiminti, kad krai- 
kas avims turi būti iš ilgų šiaudų, nes 
kraikiant smulkiu kraiku į vilnas, pri- 
lenda visokių pelų, akuotų, kurie vė- 
liau, išdirbinėjant kailius, labai sunku 
iš vilnų pašalinti ir sunkiau kailis gerai 
išdirbti. 

Oda arba kailis dar esti ne vieno- 
dos rūšies ir metų būvyje. Visų lauki- 
nių kailinių žvėrių oda ir plaukai yra 
geriausia rudenį, žiemos pradžioje. 
Prieš pat žiemą kailiniai žvėrys turi 
labai tankius, jaunus pūkinius plaukus 
ir tarp jų nedaug storų plaukų. Be to, 
plaukai jų tada esti švelnūs, turi gražų 


atspalvį. Dėl to laukiniai kailiniai žvė- 
rys geriausius kailiukus turi kaip tik 
šiuo metu. Pavyzdžiui, lapės kailis da- 


bar yra brangiausias. Avys gerus kai- 
lius turi žiemos metu, žinoma, jeigu 
jos nevėlai buvo nukirptos. Bet ne tik 
metų būvyje žvėrių kailiai yra nevieno- 
dos rūšies. Daug dar priklauso ir nuo 
gyvulio amžiaus. 

Pavyzdžiui, karakulinių avių kailiukai 
geriausi skaitomi 7 dienų amžiaus avi- 
niukų — ėriukų. Dėl to karakuliniai avi- 
niukai dažniausiai piaunami suėjus jiems 
7 dienoms. Taip gi ir veršiukų ir ka- 
meliukų odos, skirtos kailiams, yra ge- 
riausios yra tada, kai jos turi  nulupa- 
mos nuo jaunučių gyvulių. Šiems gyvu- 
liams augant, jų kailis darosi vis men- 
kesnis: plaukai storėja ir darosi mažiau 


trapios. - 


= ASKA 


Lietuvos ūkininko sodyba 


švelnūs, o pati oda irgi esti mažiau 
lanksti, dėl to ir visas kailis esti ma- 
žiau vertingas. Bet kai kurių gyvulių 
kailis esti geras tiktai gyvuliui suaugus. 


Pavyzdžiui, lapės kailis esti geriausias 
tik tada, kai jis nulupamas nuo 2—5 
metų amžiaus lapės, triušių kailiukai 


geriausi yra 1—1!/> metų amžiaus triu- 
šių. Jaunųjų šių gyvulių kailiukai esti 
silpni, nestiprūs ir maži. Be to, vilnos 
jų esti menkos, mažai turi plonujų plau- 
kų —pūkų. 

Labai didelę reikšmę turi ir kailių — 
odos nuėmimas, nulupimas nuo gyvulio. 
Kailis gzlima lupti trimis būdais: aplink 
visą gyvulį nuo galvos, aplink visą gy- 
vulį nuo uodegos ir perpiaunant odą — 
kailį nuo galvos per pilvą iki uodegos. 
Pirmuoju būdu labai retai kada gyvulių 
oda lupama, nes šis būdas skaitomas 
nevisai geras. Šiuo būdu nulupus odą, 
gaunamas iš odos maišiukas, kuris ati- 
darytas yra tiktai prie galvos. Antruoju 
būdu lupami kailinių žvėrių kailiukei, 
bet tiktai tų, kurie yra maži, jauni, ku- 
rių kailis skaitomas brangus. Šiuo būdu 
lupant, nusilupa kailis nuo visų gyvulio 
kūno dalių: nuo uodegos, kojų, ausų, 
galvos. Prie kailio pasilieka 
gai. Šiuo būdu nulupta oda turi abudu 
galus kiaurus: kiauruma lieka prie uo- 
degos ir prie galvos. Dėl to kailiukas 
galima gerai išdžiovinti. Pradedant lupti, 
pirmiausia įpiaunama oda pauodegyje, 
prie pat storosios žarnos galo, kad kai- 
lis būtų galima nulupti, numauti nuo 
uodegos. Paskui daromi įpiovimai už- 
pakalinėse kojose irgi iki storosios žar- 
nos galo. Tokiu būdu padarius įpiavi- 
mus, kailis galima nulupti nuo kojų, o 
toliau jis lupti ir nuo liemens, bet pa- 
pilvėje nedarant jokio įpiovimo. Kailis 
nuo liemens lyg ir numaunamas, kaip 
pirštinė nuo rankos, kartu ją išverčiant 
kita puse. Priėjus prie priešakinių kojų, 
įplovimai reikia daryti tiktai iki alkūnės. 
Ausų kremzlės Ilekas prie kailio. Prie 


net ir na- 


akių reikia padaryti bet iš 


įpiovimai, 
vidaus ir tokiu būdu, kad tik pati akis 
nenusiluptų, o kailis su visais plaukais 
kuo tiksliausiai nusiluptų. Lupant peilis 
vartojamas tiktai tuo atveju, kai reikia 
kur nors padaryti įpiovimas. Visur kitur 


neaštraus 
atlupamas 


pakanka piršto arba kieto, 
daikto, kuriuo atskiriamas, 
kailis nuo poodinio sluoksnio. 


Trečiuoju būdu nuimant odą, kailį, 
pirmiausia oda papilvėje perpiaunama 
pradedant nuo snukio ir baigiant storo- 
sios žarnos užbaigimu. Tokia oda galima 
ištiesti vienoje plokštumoje. Tokiu būdu 
nuimama oda nuo avių, galvijų, arklių 
ir laukinių žvėrių, ne kailinių — elnių, 
briedžių, stirnų ir t. t Jeigu oda ski- 
riama kailiui, tai nuo kojų, uodegos ir 


snukio nulupama tik dalis, iki kelių, 
ausų ir akių. 
Lupant nuo gyvulio odą, reikia 


stengtis, kad prie jos liktų kuo mažiau- 
siai taukų, mėsos, gyslų ir kad ji nesu- 
siteptų krauju. Juo švariau nusilupa 
oda, juo lengviau ji paskui konservuoti 
ir išdirbti. Taipgi reikia labai stengtis 
neįplėšti odos, kad nepasidarytų sky- 
lės. Ypatingai daug atsargumo reikia 
Ilupant galvijų odą, kuri sugadinta inkš- 
tirų. Tose vietose (daugiausia ant nu- 
garos), kur buvo inkštirai, esti labai 
silpna oda arba net ir skylės. Dėl to 
tose vietose, lupant, gali oda užplyšti. 
Taipgi Iupant oda nuo kojų ir įvairiuose 
sulinkimuose yra reikalingas atsargu- 
mas, kad oda neužplyštų. Lupant odą 
trečiuoju būdu, pradedama lupti nuo 
užpakalio. 


Visi gyvuliai, Iupant, pakabinama ant 
užpakalinių kojų ir lupama galvos lin- 
kui. Lupant dažnai oda, suteršiama krauju, 
kas yra kenksminga. Kraujas, patekęs 
ant odos, tuojau sukreka ir prilimpa. 
O sukrekėjęs kraujas pradeda greit ge- 
sti, pūti. Pūdamas gadina ir vilnas, 
plaukus ir pačią odą. 

SVEIKATA UŽ AUKSĄ BRANGESNĖ 


Nušalimai 
Esant didesniems šalčiams, dažnai 
pasitaiko kojų, rankų ausų ir nosies 
nušalimai. 


Dažnai pasikartoja, nors ir maži nuša- 
limai, sužaloja smulkiausias kūno krau- 
jagysles ir tuomi sukelia netaisyklingą 
kraujo apytaką. Nušalusios kūno dalys 
patinsta, oda pasidaro melsvai—rausva, 
dažnai niežti, labai bijosi šalčio. Kasy- 
dami nagais, nudraskome odos paviršių, 
todėl greitai gali atsirasti žaizdos ir 
odos uždegimas. 

Gydymas. Čia kalbama apie mažes- 
nius nušalimus.  Nušalusių kūno dalių 
nedraskyti nagais. Gulant tepti jas ich- 
tijolio 59/, tepalu ir aprišti arba užsi- 
mauti tarn tikras pirštines ir kojines, 
kad neištepti patalo. Dažnai vartoti ty- 
nes (vonias) Nušalusi ranka ar koja 
paneriama 2 minutėm gerokai šiltan 
vandenin. Ištraukus iš šilto vandens, 
panerti 1—2 minutėm šaltan vandenin 
ir vėl šiltan. Taip pakartoti 4—5 kartus. 
Tokias tynes reikia daryti kasdien per 
2—3 savaites, 

Šiltan vandenin patartina įdėti tru- 
putj tanino arba ąžuolo žievių. Išmau- 
džius šiltame ir šaltame vandenyje 
nušalusias kūno dalis, patartina prieš 
gualant patepti jas jodina su tanino prie- 
maiša, Dieną galima pabarstyti nušalu- 
sią odą cinko ar dermatoliaus milte- 
liais. Esant žaizdoms, vartojama kalkių 
aliejus arba boro tepalas. 

Didesni nušalimai yra pavojingi tuo, 
kad atsiranda pūslės, paskui žaizdos, 
pradeda gangrenuoti, labai skauda ir 
sunkiai gyja. 

Nušalusias kūno dalis reikia atsar- 
giai trinti sniegu arba šaltu vandeniu. 
Atsiradus pūslėms, patepti jodina pa- 
čias pūsles ir aplink jas odą. Trūkus 
puslėms, atsiranda žaizdos, kurias rei- 
kia ypatingai švariai laikyti, nes jos 
lengvai apsikrečia ir ilgai pūliuoja. 

Pūsles galima pradurti ir išleisti iš 
jų skystimą, tik reikia pirma gerai nu- 
plauti ir patepti jodina, o adatą pade- 
ginti ugnyje. Paskui tepti boro, derma- 


toliaus ar bizmuto tepalu. Perrišimus 
daryti kas 2—3 dienos, 
Atsiradus žaizdoms ir pradedant 


gangrenuoti, barstoma dermatolio ar 


xeroformo milteliais. 


Peršalimas 

Žiemą daugiausia turime progos 
peršalti. Šaltas, drėgnas oras, vėjas, 
plonas apsivilkimas, tai svarbiausios per- 
šalimo priežastys. 

Blogiausia, kai žmogus sušilęs ir 
plonai apsivilkęs geria šaltą vandenį 
ir eina oran ant vėjo. Tuojaus pajunta 
nugaroje šaltį, pradeda krėsti drebulys. 
Kadangi žinome, kad peršalimas gali 
būti daugybės sunkių ligų priežastimi, 
todėl reikia vengti ir saugotis per- 
šalimo. 

Sušilęs ir suprakaitavęs neik oran. 


Eidamas bažnyčion ar važiuodamas tur- 
gun, gerai apsivilk, apsiauk patogiais 
batais ir vilnonėmis kojinėmis. Užsimauk 
šiltas pirštines ir ausis pridenk šilta 
kepure arba užsistatyk kalnierių. 

Geriausiai saugo nuo šalčio vilno- 
niai drabužiai, o ypač kailiai — kaili- 
niai. Be kailinių nesėsk vežiman! 

Pajutęs, kad šaltis perima visą kūną, 
turi kuo greičiausia pabėgioti, kol visai 
sušilsi, 

Greitai peršalsi išgėręs degtinės. nes 
ilgesnį laiką nejausi šalčio. Šilimos 
jausmas, kuris atsiranda, išgėrus degti- 
nės, yra apgaulingas. 

Ypatingai turi saugotis šalčio sergą 
džiova ir širdies ligomis, nes jie leng- 
vai peršala. 

Peršalęs žmogus, paprastai, netrukus 
suserga. Pakyla karštis, laužo kaulus, 
skauda gerklę, diegia šoną, kosulys 
piauna. Vėliau paaiškėja, kad prasideda 
gripas, angina, plaučių uždegimas, plev- 
ritas, bronchitas, reumatizmas, inkstų 
uždegimas ar kokia kita liga, 

Sušalus ar peršalus, reikia kuo grei- 
čiausia skubėti namo. Nenusivilkti ir 
judėti tol, kol viso kūno neapims šilima. 
Tuojau nusivilkus, krečia drebulys. 

Gerti šiltą arbatą, valgyti karštą 
sriubą. Jei po kelių valandų ar dienų 
pablogėja ūpas, pakyla karštis praside- 
da nosies sloga ar kosulys, reikia gul- 
ti lovon. Gerti šiltą arbatą, liepos 
žiedų arbatą, imti tris kartus per dieną 
po vieną tabletę aspirino arba motopi- 
rino. Daug prakaituojant, reikia dažnai 


keisti marškinius. Jei diegia šoną ir 
kankina kosulys, tai reikia pastatyti 
ant krūtinės taures (bankas). Nesikelti 


iš lovos, ko! visai nenukris karštis. Apie 
gerklės plaučiu ir jų plėvės uždegimą 
buvo rašyta „Ūkininke“ kiek anksčiau. 


Vėžio liga ir jos reiškiniai 


Vėžiu serga daugiausia senesni žmo- 
nės. Pagal apytikrius apskaičiavimus 
Lenkijoje per metus miršta vėžiu apie 
30 tūkstančių žmonių. Vėžys tai yra 
toks auglys guzas, arba vaizdžiau sa- 
kant, grybas, kuris, kaskart vis labiau 
augdamas, naikina žmogaus organus ir 
Užnuodija visą kūną. Vėžys atsiradęs 
vienoje vietoje, greitai persimeta lim- 
fos indais į kitus organus, todėl opera- 
cija yra galima tik labai anksti. Vėžys 
gali atsirasti visur, bet dažniausia atsi- 
randa skilvyje stemplėje, kepenyse, pas 
pipkorius ant lūpos, pas moteris lyties 
organuose ir krūtyse. 

Vėžys nėra limpama liga. Jis atsi- 
randa pas žmones po 40 metų amžiaus 
ir tai dažniausia tuose organuose, ku- 
rie ilgą laiką perdaug buvo erzinami: 
pas pypkorius ant lūpos, pas tuos ku- 
rie valgo karštus ir aštrius valgius — 
stemplėje ir skilvyje. 

Vėžio pradžia nebepastebima. Odos 
vėžys dažniausia atsiranda ant veido. 
Lūpos vėžys pradžioje atrodo, kaip ma- 
žas neskaudąs guzelis, karpa arba ša- 


šas. Tik po kelių mėnesių, kada tas 
guzelis vis labiau auga ir dažnai krau- 
juoja, tada atkreipia ligonies dėmesį. Vė- 
liau užauga didelis guzas ir atsiveria 
žaizdos. Kuo anksčiausia reikia daryti 
operaciją. 

Stemplės vėžys pradžioje visai ne- 
skauda. Žmogus pajunta, kad kieti val- 
giai, kaip duona, mėsa kaskart sunkiau 
nuryti. Vėliau gali nuryti tik skystus 
valgius, o dar vėliau visai nieko negali 
nuryti. Stemplė visai užauga ir žmogus 
po t/s —1!/+ metų miršta badu. Gydy- 
mas tegalimas Rentgeno spinduliais. 

Skilvio vėžys atsiranda dažniau pas 
vyrus, negu pas moteris ir tai po 40 
metų Žmogus, kuris iki tol jautėsi ge- 
rai, pameta visai apetitą, negali valgyti 
mėsos, nes jaučia atrajumą. Pradėda 
liesėti, iš pilno žmogaus pasilieka 
oda ir kaulai. Dažnai negardžiai atsi- 
rūgsta, pavalgęs jaučia sunkumą dobu- 
tėje po krūtine, o vėliau pradeda vemti. 
Vemia nesuvirškintu valgiu ir dažnai 
tamsiu krauju. Anksti padaryta opera- 
cija gali išgelbėti nuo mirties. Kai jau 
žmojus visai sunykęs ir kai aiškiai 
skilvyje apčiuopiamas guzas, tada pa- 
prastai jau būna pervėlu operuoti. Pas 
gydytoją reikia eiti tada, kai apetitas 
pradeda mažėti. Skilvio peršvietimas 
Rentgeno spinduliais gali išaiškinti ligos 
priežastį. 

Pas moteris vėžys pasireiškia nere- 
guliariu kraujavimu, jėgų susilpnėjimu 
ir žymiu kūno suliesėjimu. 


Jei daiktai, kurie sužeidžia mūsų kū- 
ną yra švarūs ir žaizdos nepergilios, ir 
švariai laikomos, tai jos gana greit už- 
gyja. Bet kartais susižeidžiame nešva- 
riais, užterštais žemėmis ar mėšlu, įran- 
kiais. Žemėje ir ypač mėšle yra dau- 
gybė įvairių bakterijų, kurios patenka 
į žaizdą Ypatingai pavojingos yra mėš- 
lungio bakterijos vadinamos tetano ba- 
cilais. Jos kartu su žemėmis pakliuvu- 
sios į žaizdą, pradeda greit daugintis ir 
gaminti stiprius nuodus, kurie įsisiurbia 
į kraują ir sukelia mirtingą ligą, vadi- 
namą mėšlungiu. Dažniausia tai atsi- 
tinka, užsivarius giliai pašiną arba su- 
sižeidus šakėmis, mėžiant mėšlą. 

Liga prasideda netuojau. Praeina 
kelios savaitės ar mėnesiai, dažnai žaizda 
jau būna užgijusi. Pradeda skaudėti su- 
žeistoji vieta, ligonis neramus, prasideda 
mėšlunginiai traukuliai (konvulsijos). Li- 
gonis dažnai sukanda dantimis liežuvį, 
galvą atmeta į užpakalį, visas išsitem- 
pia, veidas pamėlynuoja, sunkiai kvė- 
puoja. Po kelių dienų pasikankinęs 
miršta. 

Vienintelė gydymo priemonė yra 
prieštetaninio serumo įtryškimai. Geriau- 
sia tuojau po susižeidimo nešvariu 
daiktu reikia kreiptis pas gydytoją, kad 
padarytų įtryškimą, kuris apsaugotų nuo 
šios ligos. | Gydytojas. 

Kiaulienos sūdymas ir rūkymas 


Visos šeimininkės norėtų turėti kuo 
ilgiausiai geros mėsos, bet ne visos 
moka tinkamai tą mėsą paruošti, kad 
ji būtų patvari. Kaime dažnai pasitaiko, 
kad prieš porą savaičių piautos kiaulės 
mėsa, nors ir susūdyta šiaip taip, bet 
esti jau pametusį kvapą, apipelijusi ir 
negardi valgyti. Taigi norint gerą mėsą 
išlaikyti per ilgesnį laiką nesugedusią, 
reikia atminti štai kas. Jei piaunama 
riebi, greitai tunkančios veislės kiaulė, 
tai susūdžius mėsą, greitai ją vartoti, 
Riebios kiaulės mėsa netinka rūkymui. 
Norint turėti gerą, rūkymui mėsą, rei- 
kia piauti nelabai riebią kiaulę, tokią, 
kuri ganėsi lauke, o prieš piovimą 
tik kiek papenėta. 

Papiovus kiaulę, nudarinėjus ir su- 
plausčius dalimis jos mėsą, reikia duoti 
mėsai ataušti. 

Sūrymą paruošti šitaip: 25 ką mė- 
sos imti 1 kg druskos, išdžiovintos ir 
paspragintos skauradoje. 3 dkg. salie- 
tros, 6 dkg. cukraus, 3 dkg. pipirų kar- 
čių ir tiek pat kvepiančių, kelioliką lau- 
ro lapelių ir 5 dkg. kolendros. 

Pirmiausia į kumpius smarkiai įtri- 
name salietros su cukrumi, paskui įtri- 
name druską (paspragintą, dar šiltą). 
Kad druska gerai visą kumpį perimtų, 
reikia storesnėse vietose, prie kaulo, 
peiliu padaryti plyšelius. 

“3 Taip paruoštus kumpius dedame 
į sausą, švarią, geriausia ąžuolinę sta- 
tinaitę, kurios dugne yra pabarstyta 
druskos su prieskoniais. Visus priedus 
dedame čielus, negrūstus. Statinaitėn 
kumpius ir mėsą sudedame ankštai, pri- 
dengiame dugneliu ir prislėgiame ak- 
menimis. Statinai!ę su mėsa kokias 3 die- 
nas, reikia laikyti namuose kad atsirastų 
skystimo. Atsiradus sūrymui, mėsą ap- 
vartyti ir išnešti vėsion vieton arba rū- 
sin. Kad lygiai įsisūrėtų, reikia vartyti 
mėsą kas antra diena. Jei mėsoje per 
maža sūrymo, tai galima padidinti, da- 
pilant virinto, ataušinto, sūdyto vandens. 
Sūryme mėsa būtinai turi gulėti nuo 
3 iki 6 savaičių. Jei kumpiai dideli ir 
ne tuojau bus vartojami, tai sūryme 
laikomi ilgiau, jei kumpiai maži, skirti 
greitam sunaudojimui, sūdosi trumpiau. 

Rūkymas. Norint geriau užkonser- 
vuoti mėsą, reikia kumpius, dešras, ne- 
storus lašiniukus ir lašinius išsirūkyti, 
Rūkyta mėsa ilgiau laikosi ir yra at- 
sparesnė visokioms kirmėlėms ir pelė- 
siams, 

2—3 dienas prieš rūkymą reikia iš- 
imti mėsą iš sūrymo Ir numazgojus ap- 
džiovinti. 

Jei patogu, rūkyti galima kamine 
arba kieme pasidarius paprastą ketur- 
sienę iš lentų rūkyklą. Jei norime rū- 
kyti kamine, tai įtaisome skersai kami- 
ną geležinę lazdą ir sukabiname ant 
jos mėsą. Kad dūmai iš kamino neitų 
per skylę, įtaisome dureles. Kurenant 
Pirkioje, neduoti stiprios ugnies, nes nuo 

karštų dūmų mėsa iškeptų. Dūmai ant 
mėsos turi eiti nekaršti. Užmesti ant 
ugnies eglių šakučių arba drėgnų topo- 
iio ar beržo drožlių. 

Didesnius kumpius, ilgesniam laiky- 
mui rūkome apie 8 dienas, mažesnius 


trumpiau. Dešras rūkome nuo 3 iki 6 
dienų. 
Geros dešros. 10 kg kiaulienos 


mėsos kumpio ar priešakinės lopetėlės 
su taukais imti 21/2 kg šviežios jautienos 
(nuo nugaros), sumaltos mėsai malti ma- 
šinėle, 20 dkg. druskos, 3 dkg salietros, 
3 dkg. cukraus (pudro), '/2—1 dkg. kar- 
čių pipirų, 1'/> dkg. kvepiančių pipirų, 
1 skiltelę česnako, sutrinto su druska. 

Ataušusią po papiovimo, mėsą smul- 
kiai supiaustyti ir sumaišius su malta 
jautiena ir visais aukščiau išvardytais 
prieskoniais, minkyti tol, kol mėsa pa- 
sidarys llmpanti masė. Išminkytą mėsą 
pridengti ir palikti kambaryje per 24 
valandas. 

Rytojaus dieną paragauti, ar ko mė- 
sai nestinga ir išmaišius kišti į švariai 
paruoštas plonąsias žarnas. Jei kemšant 
mėsą žarnoje atsiras oras, tai adata 
įdūrus į žarną, reikia jis išleisti. Prikiš- 
tas dešras sudėti ant stalo ir uždėjus 
lentelę lengvai prislėgti 24 valandoms. 
Kitą dieną dešras ištaisyti, apdžiovinti 
ir rūkyti šaltuose dūmuose per 3—5 
dienas. Šitos dešros valgomos nevirtos. 

Skilandis (kindziukas). Smulkiai su- 
piaustyti arba sumalti mėsos mašinėle 
raumenų ir dar pridėti riebios mėsos. 
Prideti druskos, pipirų, lapelių, truputį 
salietros ir labai gerai tą masę išmin- 
kyti. Paskui, paėmus kiaulės skrandį 
(pilvą), gerai išmazgoti, išvalyti, į jį su- 
dėti tą piaustytą mėsą. Skrandį užsiūti 
ir išrūkyti. Rūkytas skilandis gali sto- 
vėti ilgesnį laiką. 

Skilandis dar gali būti ir kitoks. Su- 
piaustyti jaknas, širdį ir dar pridėti 
šiaip raumeningos mėsos ir šiek tiek 
riebios piaustytos mėsos. Paskui, pridė- 
jus druskos, pipirų, lapelių, mėsą gerai 
išmaišyti ir išvirti. Išvirus skilandį pas- 


lėgti. Kai susislėgės ir atauš, galima 
valgyti. Padėti ilgesniam laikui šis ski- 
landis netinka. 

Taukai. Išėmus taukus iš kiaulės 


pilvo, reikia atskirti plėves nuo taukų. 
Plėves reikia jdėti į mėsos sūrymą. Kai 
norėsime išrūkyti gabalą mėsos, tai į tas 
plėves įsuksime mėsą ir pakabinsime. 

Taukus gi smulkiai supiaustyti, su- 
dėti į puodą, įpilti truputį vandens ir 
virinti dažnai maišant. Kada matysis 
taukai be jokių priemaišų, spirgai gei- 
toni, tai reikia atsargiai taukus nukošti 
į puodynes ir kai atauš, aprišti stipriu 
popieriu ir pastatyti vėsioje vietoje. 

Nuo žarnų taukus, prieš suleidžiant, 
reikia išmirkyti šaltame vandenyje. Ke- 
lias valandas pamirkius lydyti ir supilti 
į atskiras puodynes. 

Rūkytos mėsos laikymas. 
kumpius ir lašinius, 


Rūkytus 
kad nepelėtų, rei- 

š 


EIEEE: 


kia laikyti statinėse, 
rugiais taip, 


perpiltus sausais 
kad mėsa su mėsa nesu- 
siglaustų. Jei pasirodytų, kad rugiai 
drėgni ar apipelėję, reikia kumpius ir 
dešras išėmus iš statinės apiplauti, iš- 
džiovinti, pakeisti rugius ir vėl taip pat 
sudėti statinėn. Statines su mėsa lai- 
kyti vėsioje, sausoje vietoje. 

Išrūkytus kumpius ir lašinius taip 
pat galima laikyti sausoje vėsioje vie- 
toje (svirne) pakartus. Tik tada reikia 
juos gerai apvynioti tviestiniu popieriu 
ir užklijuoti, kad musės neprieitą. Taip 
laikant vendienas, jos nepages, per va- 
sarą neatsiras jose kirmėlių ir perdaug 
nesudžius. 

Svogunų sriuba. |pylus puodan 
vandens tiek, kiek norime turėti sriu- 
bos ir įdėjus dėl skonio visokių dar- 
žovių, virti. Supiaustyti kelias dideles 
svogūnų galvas ir gerai paspirginti 
svieste įdėjus kelius šmotelius juodos 
duonos minkštimo. Svogūnus ir duoną 
pertrinti per sietelį, įdėjus šaukštą mil- 
tų. Įpylus tą svogūninę košę į daržo- 
vių vandenį, užvirinti. Šita sriuba bus 
dar skanesnė, jei ją virsime su mėsos 
kukuliais. 

Bulvės su kiaušiniais Ir grie- 
tine.Skustas, dar kiek kietokas bulves at- 
keliame nuo ugnies,nukošiame ir supiau- 
stome ritinėliais. Supiaustome taip pat 
kelius kietai virtus kiaušinius. | taukais 
išteptą puodą dedame eilėmis, iki pil- 
nio, bulvių ir kiaušinių. Ant viršaus už- 
pilame porą šaukštų tirpyto sviesto ir 
stiklinę rūgščios grietinės. Pucdą su 
bulvėmis įstatome į karštą krosnį arba 
orkaitę, kad viršus pageltonuotų. Tokiu 
pat būdu galima bulves užkepti su sil- 
ke. Nuluptą ir smulkiai sukapotą silkę 
sumaišyti su piaustytomis bulvėmis ir 
kepti. 


Smuikios grikinės kruopos 
su sūriu 


1 stiklinė nuplikintų karštu vande- 
niu grikinių kruopų reikia sumaišyti su 
puse stiklinės rūgščios grietinės, įpilti 
1 šaukštą ištirpinto sviesto, pasūdyti ir 
pusė tos košės įdėti į sviestu išteptą 
puodą. Ant viršaus košės, puodan, dėti 
varškę, sumaišytą su 2 tryniais, ant vir- 
šaus vėl košę ir taip pilną puodelį su 
koše įstatyti 1 valandai į krosnį. Iške- 
pus košei, duodama su ja rūgšti grie- 
tinė, 

Pelėsiai ant virtų uogų. Kai 
kada antvirtų uogų atsiranda pelėsiai tc- 
dėl, kad uogos buvo blogai išvirtos. 
Taigi uogienes nuo pelesių reikia gel- 
bėti šitaip: pelėsius nuimti ir uždėti ant 
uogų paviršiaus naują ratuką pergami- 
no popieriaus, suvylgytą spirite. Kraš- 
tus indo nušluostyti vata, pavilgyta 
spirite. 

Jei uogienė fermentuojasi (rūgsta), 
tai būtinai reikla ją pervirinti, pridėjus 
cukraus ir karštą supilti ir stipriai pri- 
šildytą puodynę. . C—ê, 


Vanduo yra reikalingas visiems gy- 
vuliams. Vasarą, kada gyvuliai esti 
lauke, ganykloje, dažniausiai jie patys 
sau suranda tinkamo vandens turį par- 
žŽepinti ūkininkas. 

Dėl to žiemos metu svarbu ūkinin- 
kui pagirdyti gyvulius geru vandeniu. 
Blogas vanduo, kaip ir netinkamas pa- 
šaras, gali gyvuliams labai pakenkti. 
Ypatingai blogo vandens reikia vengti 
žiemos metu. Netinkamas gyvulių gir- 
dymas žiemos metu dažnai būna prie- 
žastimi įvairių susirgimų, ypač kvėpa- 
vimo organų, taigi plaučių, gerklės. 
Vanduo, skirtas gyvuliams girdyti, turi 
būti šviežias, švarus, be jokių blogų, 
kenksmingų priemaišų, ypač reikia 


vengti pūvančių priemaišų (mėšlo ir kt.), 


Be to, vanduo gyvulių girdymui turi 
būti nelabai šaltas, tiesiai iš šulinio 
arba upės. Jis turi būti kiek apšilęs, 
kiek pastovėjęs. Kai gyvulys atsigeria 
labai šalto vandens, tada jo viduriai: 
virškinimo ir kvėpavimo organai labai 
atšąla, nukrenta temperatūrair atsiranda 
pavojus peršalti. 

Mūsų ūkininkai gyvuliams vandenį 
duoda dažniausiai tiesiai iš šulinio, gir- 
dydami juos ore. Dažnai žiemos metu 
gyvulius girdyti varo į upę ar ežerą, 
kur jie vandenį geria iš eketės. Toks 
girdymas yra kenksmingas gyvulio svei- 
katai. Nuvaromi gyveliai prie upės ar 
ežero jau prieš gėrimą gerokai sušąla. 
Be to, atsigėrę, jie dar labiau susting- 
sta ir net pradeda drebėti. Šitaip šal- 
domi gyvuliai suserga įvairiomis sun- 
kiomis ligomis. Arkliai dėl to dažnai 
suserga diegliais, kanopų uždegimu, 
vidūriavimu ir t t. Kurvės, girdomos 
šaltu vandeniu prie upės ar ežero, daž- 
niausiai suserga vidurių ligomis, vidu- 
riavimu, o geriausiu atveju žymiai su- 
mažina pieningumą. Bet taipgi reikia 
atsiminti, kad žiemos metu reikia vengti 
gyvulius girdyti labai šiltu vandeniu. Jis 
irgi yra kenksmingas. Pirmiausiai iš 
šildomo vandens pasiliuosuoja anglies 
rūgštis Ši rūgštis yra labai naudinga, 
nes ji sudaro vandens skonį, be to, 
numalšina greit troškulį, taigi ir nedaug 
vandens išgėrus jo atsigeriama Kai tos 
rūgšties vandenyje nebūna, tada pir- 
miausia esti netikęs vandens skonis. 
Be to, gyvulys tokio vandens negali 
atsigerti. Jis prigeria tada vandens la~ 
bai daug, jau per daug. Išgėres per 
daug vandens, gyvulys labai praskiedžia 
savo virškinimo syvus, Praskiesti syvai 
silpnai virškina maistą ir dėl to gyvulys 
pradeda negaluoti, sirgti virškinimo li- 
gomis, žodžiu, viduriuoti. 

Geriausias vanduo gyvuliams žiemos 
metu bus tas, kuris imamas iš gero 
šulinio, upės ar ežero ir turi apie 15°C 
šilumos. SŠaltesnis ir šiltesnis vanduo 
gali blogiau veikti. 15°C šilumos, tai ge- 
riausia gyvuliams girdyti skirto vandens 


temperatūra. 
Norint turėti tokį vandenį, reikia 
tvarte įtaisyti statinę ir joje laikyti 

vandenį. Statinė reikia pastatyti ramioje 
vietoje ir ant pamatų, kad nuo mėšlo 
nepūtų. Be to, ji reikia gerai pridengti, 
kad neprikristų į vandenį mėšlų ir kito- 
kių nešvaruinų, kurie pūdami užterštų 
vandenį. Po kiekvieno girdymo į stoti- 
nę reikia pripilti vandens, kad jis iki 
kito girdymo kiek sušiltų, statinėje pas- 
tovėtų. Žinoma, dažnai reikia vandenį 
iš visos statinės išgirdyti, kad statinė 
būtų galima išvalyti. Tiesiai iš šulinio 
pasemtu vandeniu negalima gyvulių gir- 
dyti net ir vasarą, nes ir vasaros metu 
vanduo šulinyje turi nedaugiau kaip 
8°C šilumos. Toks vanduo yra peršal- 
tas ir gyvuliams kenksmingas net ir 
vasarą, o žiemą tokio šalto vandens 
negalima duoti jokiu būdu. Ypatingai 
šaltas vanduo kenkia tiems gyvuliams, 
kurie yra laikomi šaltuose tvartuose. 
Sušalę tvarte ir po to dar atsigėrę šal- 
to vandens, jie gali lengvai susirgti 
įvairiomis gerklės, plaučių ir bendrai 
kvėpavimo organų ligomis. Dėl to šiems 
gyvuliams reikia duoti kiek sušilusio 
vandens. Geriausia, kai vanduo gyvu- 
liams yra prieinamas nuolat, kai jie 
gali atsigerti vandens tada, kai tik nori. 
Jauni gyvuliai ir arkliai yra dar mažiau 
atsparūs. Jie šaltu vandeniu dar grei- 
čiau persišaldo. Po sunkesnio darbo 
arkliai visuomet labai godžiai geria 
vandenį. Bet jeigu jie atsigeria šalto 
vandens, tai labai greit persišaldo. Dėl 
to šalto vandens jiems duoti negalima. 
Pirmiausia po darbo jiems reikia duoti 
šlapio pašaro, kad jie kiek nors paėstų, 
pasilsėtu ir nuramintų troškulį, o pas- 
kui jau gerai pagirdyti apšilusiu vande- 
niu. Visi gyvuliai po sunkesnio darbo, 
kai esti įšilę ir nuvargę, tuojau girdyti 
kiek apšilusiu vandeniu galima tik tuo 
atveju, jeigu po girdymo jie vėl imami 
darbui, vadinasi, jeigu atsigėrę vėl dirba 
ir negali atšalti. Jauni gyvuliai, ypač 
veršiukai, dažnai vandenį geria labai 
godžiai, išgerdami jo gana daug. 
Pastebėjus tai, negalima jiems duoti 
per daug vandens, nes gali sau suga- 
dinti vidurius. Ir bendrai gyvuliams 
vanduo reikia duoti tiktai po šėrimo, 
kada jie bent nedaug suėda pašaro. 
Tada ne taip pavojinga pagirdyti ir šal- 
tesniu vandeniu. J. 


Klausimai ir atsakymai 


KI. Prieš žiemą suariau kirtimą. 
Žemė yra priemolis. Jos paviršius nuo 
lapų kiek pasitręšė. Manau ten sėti li- 
nus. Ar bus jiems gera vieta? 

Jaun. Ūkininkas. 

Ats. Linai labai mėgsta plėšimus ir 
puvėsingą žemę. Todėl kirtimo plėšime 
linams yra labai gera vieta, jei tik že- 
mė yra nepersunki, nes stipriuose prie- 
moliuose linai gerai neuždera. Jie mėg- 
sta minkštesnę, puresnę, bulvinę žemę. 
Bet jeigu raudonas molis neišeina į 


patį žemės paviršių, tai drąsiai galima 
linus sėti. 

KI. Aš noriu tuojau pirktis dviratį. 
Tad ar galima būtų jį prisiųsti iš Vil- 
niaus paštu, kiek kaštuotų geras dvira- 
tis su prisiuntimu ir kuri fırma Vilniuje 
yra geriausia? Be to, pas mus yra 
gandų, kad 1939 metais dviračio nume- 
ris kaštuosiąs 3 auks, ne metams, bet 
tik vienam mėnesiui. Ar galima būtų 
pigiau užsisakyti didesniais kiekiais ja- 
poniškų dviračių? N--es:ui. 

Ats. | šj tamstos klausimą atsa- 
kome tik todėl, kad jis gal daug kam 
kaime yra aktualus. 

Taigi dėl dviračių kainų reikia de- 
rėtis, kaip ir dėl kiekvienos prekės, to- 
dėl būtų sunku parašyti dviračio kainą 
jo nesuderėjus, tuo labiau, kad dvira- 
čių yra labai daug rūšių — pigesnių ir 
brangesnių. Kiekviena firma, kurioje 
tamsta nupirktumei dviratį, galėtų jį 
atsiųsti tamstai tik gelžkelio perlaida, 
o ne per paštą. Dviračius parduodan- 
čių firmų Vilniuje yra daugybė. Labai 
gera yra ši firma: „Elektrowil“ (ul. 
Ostrobramska 4). Kaip tamsta mokate 
taip parašykite laišką į šią firmą ir gau- 
site paaiškinimą apie kainas ir pirkimo 
sąlygas išmokėjimui. Mums rodosi būtų 
tamstai patogiausia užsisakyti dviratį 
per Tverečiaus ar Puociškės koopera- 
tyvus, kaštuotų tikrai nebrangiau, kaip 
pačiam perkant net Vilniuje, nes koo- 
peratyvai, pirkdami daugiau dviračių iš 
firmų, gauna didesnes nuolaidas ir jiems 
pervežimas pigiau atseina. 

(Apie dviračių numerių pabrangimą 
nieko neteko girdėti, rodosi, to visiškai 
dabar negali būti. Nes ir valdžiai rūpi, 
kad dviračiai kuo labiausiai paplistų 
gyventojų tarpe, o numerių pabrangi- 
nimas tikrai sutrukdytų dviračių išsi- 
platinimą. Taip pat nieko negalime pa- 
tarti ir apie japoniškus pigius dvira- 
čius. Greičiausia ir čia bus netiesa, 
nes Lenkijoje yra jau savi dviračių fa- 
brikai, todėl valdžia neleis, kad japo- 
niški -dviračiai nūkonkuruotų savo fa- 
brikų dviračius. Žinoma, perkant bet 
kokių 100 dviračių iškart, galima būtų 
juos nupirkti daug pigiau, nei pavieniui. 

Ats. Vanagaičiui. Lenkiškai „ropa“ 
reiškia lietuviškai pūliai. Turbūt tam- 
stos kūne kur nors atsirado pūl:ų. 

Žemės ūkio gaminių kainos 


Šių metų gruodžio 30 d., Vilniaus Javų - Prekių 
Biržos pranešimu, buvo mokama už 100 kg auks- 


Rugiai 4 a e . 14 00—15.00 
Kviečiai 6 a iu 19.00—20.50 
Miežiai rige 14.15— 15.50 
Avižos“ 4241 a a 1.88 13.50—15.00 
Sėmenysi. do Ame oe e h e 47 75—48 50 
Vikal Wo E e 17.25—18.00 
Lubinas (mėlynas)... | 9.00— 9.50 
Kvietinės sėlenos... 10.01 — 10.50 
Ruginės sėlenos „4. 9.25— 9.75 
Sviestas 1 kg I rūšies urme ......32 
z i 5 detail“. Askas 4 350 
> h II rūšies urme. „+ „ „3.10 
2 . a detal 2 — a 3.40 
7 „ sūdytas urme. .. .. . 3.00 
P > e detal. . E . 3.30 
Kiaušinių 1 kg urme. L 250 
A = L detali. L. E as 20) 

